กรมชลประทาน ปรับเพิ่มการระบายน้ำเพื่อรักษาคุณภาพน้ำไม่ให้เกินมาตรฐานรับช่วงน้ำทะเลหนุนสูง 10 – 13 มีนาคมนี้
นายทวีศักดิ์ ธนเดโชพล รองอธิบดีกรมชลประทาน เปิดเผยว่า สถานการณ์ค่าความเค็มในแม่น้ำเจ้าพระยา โดยในช่วงวันที่ 10 – 13 มีนาคม 2564  จะเกิดสถานการณ์น้ำทะเลหนุนสูงขึ้นอีกครั้ง กรมชลประทาน ได้ปรับเพิ่มการระบายน้ำจากเขื่อนพระราม 6 ตั้งแต่เวลา 17.00 น.ของวันที่ 8 มีนาคม 2564  จากอัตรา 50 ลบ.ม./วินาทีเป็นอัตรา 60 ลบ.ม./วินาที ไปจนถึงวันที่ 12 มีนาคม 2564  เวลา 6.00 น. จากนั้นจะปรับลดลงเหลือ 40 ลบ.ม./วินาทีพร้อมกันนี้ ยังได้ปรับเพิ่มการระบายน้ำจากเขื่อนป่าสักฯ เป็น 70 ลบ.ม./วินาที ตั้งแต่วันนี้ (9 มี.ค. 64 เวลา 6.00 น.) ถึงวันที่ 11 มีนาคม 2564  เวลา 6.00 น. เพื่อรักษาคุณภาพน้ำไม่ให้เกินค่ามาตรฐาน 0.50 กรัมต่อลิตร และเฝ้าระวังสถานการณ์น้ำทะเลหนุนอย่างใกล้ชิด